Държавен вестник, бр. 43, 2009 г., стр. 37

БРОЙ  43 	
Д Ъ Р Ж А В Е Н  В Е С Т Н И К 	
СТР.  37  
(б) Възстановяване на платени данъци. Ако 
определен данък или мито е бил наложен и 
платен от Главния получател или подполучател 
въпреки освобождаването от такъв данък или 
мито, по силата на правомощията си Глобалният 
фонд може: (i) да изиска от Главния получател 
да възстанови на Глобалния фонд или на други 
страни, ако такова е указанието на Глобалния 
фонд, сумата на същите данъци със средства, 
различни от тези, които са предоставени по това 
Споразумение; или (ii) да компенсира сумата 
на същите данъци от суми, които следва да 
се отпуснат по това или друго Споразумение 
между Глобалния фонд и Главния получател.
(в) Разрешаване на данъчни въпроси. В 
случай на разногласия относно прилагането на 
освобождаването, което е било разрешено от 
правителството на държавата домакин, Глобал­
ният фонд и Главният получател своевременно 
полагат всички възможни усилия да разрешат 
тези въпроси, водени от принципа, че средства­
та по безвъзмездната помощ трябва да бъдат 
освободени от данъци, така че цялата помощ, 
предоставена от Глобалния фонд, да допринася 
директно за лечението и профилактиката на 
заболяването в държавата домакин.
Член 13. Одити и документация
(а) Счетоводни книги и документация на 
Главния получател. Главният получател се 
задължава, като гарантира същото за подполу­
чателите, да поддържа счетоводни книги, запи­
си, документи и други свидетелства, свързани 
със Споразумението, достатъчни да покажат 
без ограничение всички разходи и спечелени 
приходи от Главния получател по Програмата 
и цялостния напредък към приключване на 
Програмата („счетоводни книги и документа­
ция по Програмата“). Главният получател и 
подполучателите поддържат счетоводни книги 
и документация по Програмата в съответствие 
с общоприетите счетоводни стандарти в държа­
вата домакин. Счетоводните книги и докумен­
тация по Програмата се съхраняват от Главния 
получател най-малко три години след датата 
на последното плащане по това Споразумение 
или за толкова по-дълъг период, ако е необхо­
димо, колкото се изисква за разрешаване на 
предявени искове или запитвания при одити, 
или ако това е поискано от Глобалния фонд.
(б) Одити на Главния получател. Главният 
получател провежда годишни финансови одити 
за приходите и разходите по Програмата, про­
ведени от независим одитор. Първият период, 
подлежащ на одит, ще бъде първата приклю­
чена фискална година на Главния получател 
(посочена в графа 11 от заглавната част на това 
Споразумение). Ако обаче краят на първата 
такава фискална година е по-малко от шест 
месеца след началната дата на Фаза 1, първият 
одитиран период ще бъде от началната дата на 
Фаза 1 до края на втората фискална година. 
(в) Независим одитор. Не по-късно от три 
месеца след началната дата на Фаза 1 Глав­
ният получател уведомява Глобалния фонд за 
независимия одитор, който той е избрал за 
извършване на годишните одити, упоменати в 
алинея (б) на този член. Окончателният избор 
на независим одитор и условията на работата 
му подлежат на одобрение от Глобалния фонд, 
като това се осъществява не по-късно от шест 
месеца след началната дата на Фаза 1.
(г) Одити на подполучатели. Главният по­
лучател осигурява провеждането на годишни 
одити на приходите и разходите на всеки 
подполучател на средства от безвъзмездната 
помощ. Във връзка с това изискване Главният 
получател представя пред Глобалния фонд план 
за одити на подполучатели не по-късно от шест 
месеца след началната дата на Фаза 1 и копие 
от всички проведени одити на подполучатели. 
Първият период на одит за подполучатели е не 
по-късно от първия период на одит, приложим 
по подточка (б) по-горе.
(д) Отчети за одитите. Главният получател 
предоставя на Глобалния фонд отчет за всеки 
един одит, организиран от Главния получател 
или подполучател в съответствие с този член, 
не по-късно от шест месеца след края на пе­
риода, за който се извършва одитът.
(е) Одит от страна на Глобалния фонд. Гло­
балният фонд си запазва правото самостоятелно 
или чрез посредник (като използва средства 
от безвъзмездната помощ или други налични 
ресурси за тази цел) да извърши одитите, изис­
квани по това Споразумение, и/или да направи 
финансов преглед, разследващ одит или оценка, 
или да предприеме други действия, които счита 
за необходими, за да осигури отчетността на 
средствата по безвъзмездната помощ от страна 
на Главния получател и подполучателите и да 
следи за спазване на условията по това Споразу­
мение от страна на Главния получател. Главният 
получател съдейства и гарантира, че неговите 
подполучатели съдействат на Глобалния фонд 
и неговите посредници при провеждането на 
такъв преглед, одит, оценка или друго действие.
(ж) Право на достъп. Главният получател 
позволява или осигурява на упълномощени 
представители на Глобалния фонд, негови по­
средници или друго трето лице, упълномощено 
от Глобалния фонд, достъп по всяко време 
до: (i) счетоводните книги и документация по 
Програмата или друга документация, отнася­
щи се до Програмата, които се съхраняват от 
Главния получател; (ii) помещенията на Глав­
ния получател или подполучател, където се 
съхраняват счетоводни книги и документация 
по Програмата или се извършват дейности по 
Програмата; (iii) други обекти, където се дър­
жи документация, свързана с Програмата, или 
се извършват дейности по Програмата; и (iv) 
целия персонал на Главния получател и/или 
подполучатели на средства от безвъзмездната